刘文炳（），字从壁，号戴源，直隶真定府赵州宁晋县人，明朝政治人物。
生平.封君刘渤之仲子，生而慨慨有大志。万历二十二年（1591年）甲午举于乡，二十六年（1598年）戊戌成进士，筮仕聊城。聊当南北要冲，供帐一切取办里户，公叹曰：民何堪此！用岁赋金置供具。时税使四出，横攫无状。公调笑之，钱谷羡余悉抵榷缗，民乃安堵。以治行第一报政，授礼部主事，三十五年考选户科给事中，诸所建白，皆纲维大体。其荐直臣邹元标，尤衆正系心，故明纪特录之。会同官某簠簋不饰被劾，有党之者申救，公力疏驳之，竟罢去，